**Informacija apie gautą metilo esterio gamybos poveikio aplinkai vertinimo ataskaitą**

2015-08-14 Aplinkos apsaugos agentūros Taršos prevencijos ir leidimų departamento Poveikio aplinkai vertinimo ir taršos prevencijos skyrius, Tatjana Dunkauskienė, tel. 8 706 68 047.

**Planuojamos ūkinės veiklos organizatorius (pavadinimas, adresas, telefonas, faksas)**

Mindaugas Račkauskas, Didžioji g. 113, LT-45473, Kaunas, tel. 8-698-28815, faks. 8-37-399046, el. p. minde@minvija.lt ir UAB „Biominvija“, Maironio g. 6-1, LT-44302, Kaunas, direktorius – Lukas Račkauskas.

**Planuojamos ūkinės veiklos poveikio aplinkai vertinimo (toliau – PAV) dokumentų rengėjas (pavadinimas, adresas, telefonas, faksas)**

UAB „EcoIri Solution“, Verkių 5A-23, LT-08218, Vilnius, direktorė – Irina Kliopova, tel. 8-687-49877, faks. 8-5-2649174, el. p. irina.kliopova@ktu.lt.

**Planuojamos ūkinės veiklos pavadinimas**

Metilo esterio gamyba.

**Planuojamos ūkinės veiklos vieta (apskritis, miestas, rajonas, seniūnija, kaimas, gatvė)**

Kauno apskritis, Kauno r. sav., Garliavos apylinkių sen., Jurginiškių k., žemės sklypas kad. Nr. 5227/0001:493, Juragių k.v.

**Atsakinga institucija**

Aplinkos apsaugos agentūra, A. Juozapavičiaus g. 9, 09311 Vilnius, tel. 8 706 62 008, faks. 8 706 62 000.

**Poveikio aplinkai vertinimo subjektai:**

1. Kauno visuomenės sveikatos centras 2015-04-09 raštu Nr. 2-1501-6(8.38) „Dėl poveikio aplinkai vertinimo programos“ pritarė poveikio aplinkai vertinimo (toliau – PAV) programai.

Kauno visuomenės sveikatos centras 2015-08-05 raštu Nr. 2-3031-6(8.38) „Dėl poveikio aplinkai vertinimo ataskaitos“ pateikė išvadą, kad „pritaria planuojamos ūkinės veiklos galimybėms numatytoje vietoje“.

2. Kauno rajono savivaldybės administracija 2015-04-07 raštu Nr. SD-792 „Dėl UAB „Biominvija“ planuojamos ūkinės veiklos poveikio aplinkai vertinimo programos derinimo“ suderini PAV programą.

Kauno rajono savivaldybės administracija 2015-07-21 raštu Nr. SD-1583 „Dėl UAB „Biominvija“ planuojamos ūkinės veiklos poveikio aplinkai vertinimo ataskaitos derinimo“ pritarė PAV ataskaitai.

3. Kauno apskrities priešgaisrinė gelbėjimo valdyba 2015-04-15 raštu Nr. 13-693 „Dėl poveikio aplinkai vertinimo programos“ pritarė PAV programai.

Kauno apskrities priešgaisrinė gelbėjimo valdyba 2015-07-21 raštu Nr. 13-1216 „Dėl poveikio aplinkai vertinimo ataskaitos“ pritarė PAV ataskaitai ir planuojamos ūkinės veiklos galimybėms.

4. Kultūros paveldo departamento prie Kultūros ministerijos Kauno teritorinis padalinys 2015-04-14 raštu Nr. (1.29-k)2k-475 „Dėl UAB „Biominvija“ planuojamos ūkinės veiklos poveikio aplinkai vertinimo (PAV) programos derinimo“ pritarė PAV programai.

Kultūros paveldo departamento prie Kultūros ministerijos Kauno skyrius 2015-07-30 raštu Nr. (1.29-k)2k-990 „Dėl UAB „Biominvija“ planuojamos ūkinės veiklos poveikio aplinkai vertinimo ataskaitos derinimo“ pritarė PAV ataskaitai.

5. Aplinkos apsaugos agentūra 2015-05-06 raštu Nr. (15.9)-A4-4973 „Dėl metilo esterio gamybos poveikio aplinkai vertinimo programos tvirtinimo“ PAV programą patvirtino.

Visuomenė apie parengtą PAV programą buvo informuota Kauno rajono savivaldybės skelbimų lentoje (2015-03-13 bei pakartotinai 2015-04-03), Kauno rajono savivaldybės Garliavos apylinkių seniūnijos skelbimų lentoje (2015-03-10 bei pakartotinai 2015-04-03), respublikiniame laikraštyje „Lietuvos žinios“ (2015-03-16 bei pakartotinai 2015-04-04), laikraštyje „Kauno diena“ (2015-03-16 bei pakartotinai 2015-04-07). Aplinkos apsaugos agentūra 2015-04-03 savo tinklalapyje paskelbė visuomenei apie parengtą PAV programą.

Informacija apie visuomenės viešą supažindinimą su PAV ataskaita buvo skelbiama Kauno rajono savivaldybės skelbimų lentoje (2015-06-04), Kauno rajono savivaldybės Garliavos apylinkių seniūnijos skelbimų lentoje (2015-06-05), respublikiniame laikraštyje „Lietuvos žinios“ (2015-06-05), laikraštyje „Kauno diena“ (2015-06-08). Visuomenės susirinkimas dėl PAV ataskaitos įvyko 2015-06-26 1730 val. Garliavos apylinkių seniūnijos salėje (II aukšte) adresu: Vytauto g. 62, Garliava, Kauno r. Viešajame susirinkime dalyvavo planuojamos ūkinės veiklos organizatoriaus atstovas ir PAV dokumentų rengėjo atstovas. Suinteresuotos visuomenės atstovai susirinkime nedalyvavo.

**Prašymų teikimo terminas**

Iki 2015 m. rugpjūčio 28 d. suinteresuota visuomenė turi teisę raštu pateikti prašymus planuojamos ūkinės veiklos poveikio aplinkai vertinimo klausimais atsakingai institucijai (Aplinkos apsaugos agentūrai) ir PAV subjektams jų kompetencijos klausimais.